Man vas oor moord van meisie in Oos-KaapArgieffoto ŉ 33-jarige man is in hegtenis geneem op aanklag van die moord op sy 28-jarige meisie in Elliotdale in die Oos-Kaap. “Die verdagte is Sondag, 24 Maart, omstreeks 12:00 glo na sy meisie se huis. Hy het haar alleen aangetref en in die bolyf geskiet,” het kapt. Jackson Manatha, woordvoerder van die polisie, gesê. “Die vrou is op die toneel dood. Die verdagte het glo weggehardloop en ŉ saak van moord is by die Elliotdale-polisiestasie aanhangig gemaak.” Die man is Donderdag in hegtenis geneem. Beamptes het ŉ ongelisensieerde vuurwapen in sy besit gevind. “Hy staan tereg op aanklag van moord en die besit van ŉ ongelisensieerde vuurwapen.” Brig. Ngangema Xakavu, bevelvoerder van die polisie in Butterworth, het die moord op die weerlose vrou veroordeel. Die 33-jarige verdagte verskyn na verwagting Maandag in die landdroshof in Elliotdale.